

PROJEKTS uz 03.01.2025.

vēlamais datums izskatīšanai: IKSS komitejā 08.01.2025.

domē: tuvākajā ārkārtas sēdē

sagatavotājs: Kristīne Lakševica

ziņotājs: Kristīne Lakševica

LĒMUMS

Ādažos, Ādažu novadā

2025. gada 15. janvārī **Nr.**«DOKREGNUMURS»

**Par Ādažu novada Mākslu skolas dalību Valsts kultūrkapitāla fonda konkursā**

Ādažu novada pašvaldība izskatīja Ādažu novada Mākslu skolas (turpmāk – ĀNMS) ierosinājumu atbalstīt skolas dalību Valsts kultūrkapitāla fonda (turpmāk – VKKF) kultūras projektu konkursa mērķprogrammā “Mūzikas izglītības iestāžu materiāli tehniskās bāzes uzlabošana” (turpmāk – Projekts), nodrošinot mūzikas izglītības izcilību un starptautisku konkurētspēju, veidojot un uzlabojot nepieciešamo materiāli tehnisko bāzi.

Dalība Projektā dos ĀNMS iespēju piesaistīt finansējumu flīģeļa iegādei, uzlabot skolas materiāltehnisko bāzi un samazināt finansiālu slogu pašvaldībai. Projekta apstiprinājuma gadījumā pašvaldība lems par VKKF projekta īstenošanas nosacījumiem atsevišķi.

Projekta pieteikums jāiesniedz līdz 2025. gada 24. janvārim, Projekts jāpabeidz līdz 2025. gada 1. oktobrim un atskaite par finansējuma izlietošanu jāiesniedz līdz 2025. gada 16. oktobrim.

Projekta iecere atbilst Ādažu novada attīstības programmas (2021.-2027.) vidējā termiņa prioritātēm:

* “VTP8: Pieejama un daudzpusīga izglītība” rīcības virziena “RV8.2: Profesionālās ievirzes izglītības attīstība” uzdevuma “U8.2.1.: Attīstīt profesionālās ievirzes izglītības iestādes” pasākumam “Ā8.2.1.11. ĀNMS dalība Valsts kultūrkapitāla fonda konkursā”.
* “VTP16: Efektīva pašvaldības iestāžu un uzņēmumu darba organizācija” rīcības virziena “RV16.1: Pašvaldības darbības uzlabošana” uzdevuma “U16.1.1.: Uzlabot pašvaldības iestāžu, struktūrvienību un uzņēmumu pakalpojumu kvalitāti” pasākumam “Ā16.1.1.3. Pašvaldības iestāžu, struktūrvienību un uzņēmumu materiāltehniskās bāzes paplašināšana”.

Pamatojoties uz Pašvaldību likuma 4. panta pirmās daļas 4. punktu, Ādažu novada pašvaldības domes 2022. gada 25. aprīļa noteikumu Nr. 10 “Ārējo finanšu avotu līdzfinansēto projektu ieviešanas un izpildes kārtība” 9.1. apakšpunktu, kā arī domes Izglītības, kultūras, sporta un sociālās komitejas 08.01.2025. atzinumu, Ādažu novada pašvaldības dome

**NOLEMJ:**

1. Atbalstīt Ādažu novada Mākslu skolas projekta pieteikuma iesniegšanu VKKF kultūras projektu konkursa mērķprogrammā “Mūzikas izglītības iestāžu materiāli tehniskās bāzes uzlabošana”.
2. Ādažu novada Mākslu skolas direktorei Kristīnei LAKŠEVICAI nodrošināt projekta pieteikuma sagatavošanu un iesniegšanu VKKF.
3. Projekta apstiprinājuma gadījumā pašvaldība lems atsevišķi par tā īstenošanas nosacījumiem.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

ĀNMS, IDR - @

Kristīne Lakševica, 26892523